বৃহস্পতিবার (৩১ মার্চ) স্বরাষ্ট্র মন্ত্রণালয়ে নিজের কার্যালয়ে ১৪ সদস্যের মার্কিন প্রতিনিধি দলের সঙ্গে বৈঠক করেন স্বরাষ্ট্রমন্ত্রী। বাংলাদেশে সফররত যুক্তরাষ্ট্রের বেসামরিক নিরাপত্তা,গণতন্ত্র ও মানবাধিকার বিষয়ক আন্ডার সেক্রেটারি সারাহ স্যুয়েল, ঢাকায় নিযুক্ত মার্কিন রাষ্ট্রদূত মার্শা স্টিফেন্স ব্লুম বার্নিকাটসহ অন্যান্য মার্কিন কর্মকর্তা স্বরাষ্ট্রমন্ত্রীর সঙ্গে কথা বলেন। সকাল ১১টা থেকে বেলা ১টা পর্যন্ত প্রায় দুই ঘণ্টা বৈঠক করেন তারা। এ সময় স্বরাষ্ট্র সচিব, আইজিপি, র‌্যাবের ডিজি, বিভিন্ন গোয়েন্দা সংস্থার শীর্ষ কর্মকর্তারা বৈঠকে উপস্থিত ছিলেন।